BWG พุ่งแรง 7% คาดเก็งฯ ทางเทคนิค โบรกวางแนวต้าน 0.78 บ.
BWG พุ่งแรง 7% ราคาแตะ 0.73 บ. นิวไฮรอบเกือบ 3 เดือน ด้วยมูลค่าซื้อขาย 174.22 ลบ. คาดนักลงทุนเก็งกำไรสัญญาณซื้อทางเทคนิค โบรกแนะซื้อ วางแนวต้าน 0.78 บ.
BWG พุ่งแรง 7% ราคาแตะ 0.73 บ. มูลค่าซื้อขาย 174.22 ลบ. คาดนักลงทุนเก็งกำไรสัญญาณซื้อทางเทคนิค โบรกแนะซื้อ วางแนวต้าน 0.78 บ.
14 ต.ค. 2564

ผู้สื่อข่าวรายงานว่า ราคาหุ้น บริษัท เบตเตอร์ เวิลด์ กรีน จำกัด (มหาชน) หรือ BWG ล่าสุด ณ เวลา 14:57 น. อยู่ที่ 0.73 บาท บวก 0.05 บาท หรือ 7.35% สูงสุดที่ 0.74 บาท ต่ำสุดที่ 0.68 บาท ด้วยมูลค่าซื้อขาย 174.22 ล้านบาท ทั้งนี้ราคาหุ้น BWG ปรับตัวขึ้นสูงสุดในรอบเกือบ 3 เดือน นับตั้งแต่ราคาหุ้นอยู่ที่ระดับ 0.73 บาท เมื่อวันที่ 19 ก.ค.2564

โดย บล.ซีจีเอส-ซีไอเอ็มบี ระบุในบทวิเคราะห์ (14 ต.ค.) แนะนำ “ซื้อ” หุ้น BWG โดยมีแนวรับที่ 0.73 บาท และ 0.72 บาท เพื่อคาดหวังการปรับตัวเพิ่มขึ้นไป ทดสอบแนวต้านที่ 0.78 บาท และ 0.80 บาท เป็นจุดขายทำกำไร STOP LOSS ถ้าราคาหุ้นปิดต่ำกว่า 0.67 บาท
ทั้งนี้ราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบเส้นค่าเฉลี่ย 200 วัน ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60